**NOTĂ INFORMATIVĂ**

la proiectul ordinului Ministerului Economie „Cu privire la aprobarea Metodologiei de calculare a pierderilor tehnologice la manipularea si depozitarea produselor petroliere la plasarea/scoaterea în/din portul Giurgiulești”

**Condiţiile ce au impus elaborarea proiectului**

Proiectul ordinului a fost elaborat în vedereaexecutarea prevederilor art. 128, alin. (1), lit. i) ale Codului vamal al Republicii Moldova, nr. 1149-XIV din 20.07.2000 (Republicat: Monitorul Oficial al Republicii Moldova, ediție specială din 01.01.2007, pag. 103)

Necesitatea elaborării proiectului vine drept urmare a mai multor adresări a Serviciul Vamal pe lingă Ministerul Finanţelor al Republicii Moldova drept urmare a mai multor dispute cu rezidenții PIL Giurgiuleşti în partea ce ţine de problematica declarării şi luării la evidenţă a pierderilor tehnologice ce apar ca urmare a transbordării şi depozitării produselor petroliere în PIL Giurgiuleşti.

Astfel, conform prevederilor Codului vamal, art. 128, lit. i) stingerea obligaţiei vamale are loc şi prin scăderea cantitativă a mărfurilor, ca urmare a unor factori naturali, pentru partea corespunzătoare procentului de scădere. Totodată, menţionăm că la momentul actual nu sunt identificate reglementări, ce ar stabili pentru anumite categorii de mărfuri procentul de pierderi tehnologice/naturale, pentru a fi luate în consideraţie de către organele vamale în vederea stingerii obligaţiei vamale (neîncasarea drepturilor de import în urma scăderii cantitative a mărfurilor, ca urmare a unor factori naturali).

În prezent există Ordinul Ministerului Industriei şi Infrastructurii nr. 141 din 05.10.2007 cu privire la Metodologia de calculare a pierderilor tehnologice în procesul recepţionării, transportării, depozitării şi distribuirii produselor petroliere utilizate de instituţiile publice.

Serviciul Vamal opinează asupra faptului că normele regăsite în prevederile Ordinului nr. 141 din 05.10.2007, nu pot fi aplicate în cazul calculării pierderilor produselor petroliere plasate/scoase în/din Portul Internaţional Liber Giurgiuleşti, de către rezidenţii portului în timpul manipulării cu acestea. :

Or, aceste norme sunt opozabile doar la calcularea pierderilor a astfel de produse utilizate de către instituţiile publice, şi nu reglementează situaţia pierderilor ce apar în urma plasării/scoaterii produselor petroliere în/din zona economică, la caz Portul Internaţional Liber Giurgiuleşti.

De menţionat că potrivit prevederilor alin. 2) art. 7 a Legii nr. 8 din 17.02.2005 cu privire la Portul Internaţional Liber "Giurgiuleşti”, coroborate cu prevederile HG nr. 1140/02.11.2005 pentru aprobarea Regulamentului de aplicare a destinaţiilor vamale prevăzute de Codul vamal al Republicii Moldova, pe teritoriul Portului Internaţional se stabileşte regimul de declarare vamală obligatorie a mărfurilor (serviciilor) introduse pe şi scoase de pe acest teritoriu, iar organul vamal exercită supravegherea (...) bunurilor persoanelor care intră/ies, sau îşi desfăşoară activitatea în porturi. Astfel, în cazul constatării lipsurilor de mărfuri aflate sub supraveghere vamală pe teritoriul PILG, identificăm apariţia obligaţiei vamale.

La caz, în urma verificării unor rezidenţi ai portului s-a constatat lipsa anumitor cantităţi de produse petroliere, fiind motivate de către aceştia ca pierderi în cadrul transbordării, depozitării sau alte manipulări efectuate mărfurile în cauză, şi fiind contabilizate ca pierderi tehnologice, însă Serviciul Vamal nu dispune de reglementări legale în acest sens.

**Principalele prevederi ale proiectului**

Metodologia de calculare a pierderilor tehnologice la manipularea si depozitarea produselor petroliere la plasarea/scoaterea în/din portul Giurgiulești vine sa reglementeze pierderilor tehnologice ca urmare operațiunilor efectuate cu produsele petroliere la manipularea și depozitarea acestora în zona economică liberă Portul Internaţional Liber "Giurgiuleşti”.

Reieșind din specificul activităților terminalului: categoria produselor petroliere care circulă prin terminal (benzina auto și motorină), tipul rezervoarelor de depozitare (metalice verticale supraterane), perioada anului (vară sau iarnă) și a tipului de transport prin care produsele petroliere sunt aduse în sau scoase din terminal (nava maritima, cazane calea ferată (CF), autocisterna) proiectul stabilește principalele tipuri și mărimea pierderile tehnologice.

Astfel în terminal petrolier principalele pierderi provin din evaporarea produsului în perioada de depozitare și de evaporarea la manipularea produsului (operațiuni tehnologice de pompare a produsele petroliere în scopul recepției, livrării și de transfer dintr-un rezervor în altul în cadrul terminalului).

**Impactul proiectului**

Proiectul ordinului va avea impact doar asupra activității agentul economic care activează în cadrul terminalului petrolier Portul Internaţional Liber "Giurgiuleşti”.

**Fundamentarea economico-financiară**

Implementarea acestui proiect nu necesită alocarea resurselor financiare suplimentare de la bugetul de stat.

**Avizarea și consultarea proiectului**

În scopul respectării prevederilor legii nr.239 din 13 noiembrie 2008 privind transparenţa în procesul decizional, proiectul va putea fi accesat pe pagina web oficială a Ministerului Economiei (compartimentul „Transparenţa”, directoriul „Consultări publice/Anunţuri de proiecte şi consultări publice”), şi pe portalul guvernamental particip.gov.md.

**Viceministru Vitalie IURCU**